যুবভারতীতে মেসির অনুষ্ঠানে বিশৃঙ্খলার ঘটনায় গ্রেফতার ৫

কলকাতা: সল্টলেকের যুবভারতী ক্রীড়াঙ্গনে (Vivekananda Yuva Bharati Krirangan) অশান্তির ঘটনার প্রেক্ষিতে কলকাতা হাইকোর্টে (Calcutta High Court) দায়ের হল জনস্বার্থ মামলা । যুবভারতীকাণ্ডে আরও তিনজনকে গ্রেফতার করল পুলিশ। নাগেরবাজার থেকে ওই দু’জনকে পাকড়াও করেছে দক্ষিণ বিধাননগর থানার পুলিশ।ধৃতরা হলেন শুভ্রপ্রতিম দে এবং সৌরভ বসু। সোমবারই ধৃতদের হাজির করা হবে আদালতে।

লিওনেল মেসির কলকাতা সফর (Mesi Tour in Kolkata) ঘিরে যে উন্মাদনা শেষ পর্যন্ত রূপ নেয় বিশৃঙ্খলায়। মেসির উপস্থিতিকে কেন্দ্র করে শুরু হয় হইচই, তার জেরে আর্জেন্তিনীয় মহাতারকা মাঠ ছাড়ার পরই পরিস্থিতি পুরোপুরি নিয়ন্ত্রণের বাইরে চলে যায়। গ্যালারি থেকে মাঠে ছোড়া হয় জলের বোতল, ছিঁড়ে ফেলা হয় ব্যানার ও ফেস্টুন। ১০ হাজার, কেই ১৪ হাজার তো কেই ৫ হাজার চাকার টিকিট কেটে মেসিকে দেখতে এসেছিলেন। ‘ফুটবল ঈশ্বর’ মেসিকে (Lionel Messis) দেখতে না পেয়ে রীতিমতো সরকারি সম্পত্তিতে ভাঙচুর চালান উত্তেজিত দর্শকরা। সূত্রের খবর, সল্টলেকে যুবভারতীতে বিশৃঙ্খলার ঘটনায় ছ’জনকে নোটিস পাঠাতে চলেছে বিধাননগর পুলিশ। যুবভারতীর বিশৃঙ্খলায় ঘটনায় আরও তিনজনকে গ্রেফতার করল পুলিশ (Messi in Kolkata)। সোমবার সকালেই দু’জনকে গ্রেফতার করে পুলিশ। যুবভারতী ক্রীড়াঙ্গনের (Yuba Bharati Krirangan) সিসিটিভি ফুটেজ খতিয়ে দেখে এই পাকড়াও অভিযান চলছে বলে খবর। মেসিকে দেখতে এসে দর্শক থেকে ‘হামলাকারী’, বিশৃঙ্খলার ঘটনায় ধৃতের সংখ্যা বেড়ে দাঁড়াল ৫।

আরও পড়ুন:যুবভারতীতে বিশৃঙ্খলা, হাইকোর্টে দায়ের জনস্বার্থ মামলা

ধৃতদের বিরুদ্ধে ভারতীয় ন্যায় সংহিতার আটটি নির্দিষ্ট ধারায় এফআইআর রুজু করেছে পুলিশ। সরকারি কর্মীকে কাজে বাধা দেওয়া, ইচ্ছাকৃত ভাবে সরকারি কর্মীকে আহত করা, কর্তব্যরত সরকারি কর্মীকে গুরুতর ভাবে জখম করা, গোলমাল পাকানোর মতো অভিযোগের প্রেক্ষিতে এই ধারাগুলি যুক্ত করেছে পুলিশ। পাশাপাশি সরকারি সম্পত্তি নষ্টের অভিযোগে এবং শান্তিশৃঙ্খলা ভঙ্গের অভিযোগেও নির্দিষ্ট আইনের ধারায় এফআইআর রুজু হয়েছে।

দেখুন ভিডিও